โฟลรีอาน เวียทซ์

โฟลรีอาน ริชชาร์ท เวียทซ์ (Florian Richard Wirtz; เกิด 3 พฤษภาคม 2003) เป็นนักฟุตบอลอาชีพชาวเยอรมันในตำแหน่งกองกลางตัวรุก ปัจจุบันเล่นให้กับไบเออร์ เลเวอร์คูเซ่น
และทีมชาติเยอรมัน

**ชีวิตส่วนตัว**
ฟลอเรียน ริชาร์ด เวิร์ตซ์ ถือกำเนิด ณ เมืองพูลไฮม์ ซึ่งเป็นเมืองเล็ก ๆ ที่ตั้งอยู่ในเขตการปกครองโคโลญจน์ โดยเส้นทางสายฟุตบอลของ ฟลอเรียน เวิร์ตซ์ มีเบื้องหลังมาจากครอบครัวที่ล้วนเกี่ยวข้องกับกีฬาฟุตบอลเฉพาะในรายของพี่สาว ที่ได้สังกัดอยู่กับสโมสรดังทั้ง เลเวอร์คูเซ่น (ชุดเยาวชน) ก่อนที่เธอจะย้ายไปยัง แวร์เดอร์ เบรแมน
“เขากับลูกบอลเป็นหนึ่งเดียวกันเสมอ คุณสามารถเห็นได้ตั้งแต่เขายังเด็ก เมื่อฉันเล่นกับเขาหรือเมื่อเราทําสิ่งต่าง ๆ ร่วมกับฟุตบอล” จูเลียน เวิร์ตซ์ (พี่สาว) กล่าวถึงแววของน้องชายฟลอเรียน เวิร์ตซ์

**อาชีพ (สโมสร)**

**เยาวชน**

**เอสซี กรูน-ไวส์บราเวเยอร์**
ฟลอเรียน เวิร์ตซ์ เมื่ออายุ 7 ขวบ ได้เข้าร่วมกับอคาเดมีของสโมสรเอสซี กรูน-ไวส์บราเวเยอร์ (SV Grun-Weiss Brauweiller) ซึ่งเป็นทีมในลีกระดับภูมิภาคของเยอรมัน (Landesliga) อีกทั้งพ่อของ ฟลอเรียน เวิร์ตซ์ ยังเป็นประธานสโมสรแห่งนี้อีกด้วย

**เอฟซี โคโลญจน์**
หลังจากเล่นอยู่ที่อคาเดมีของบราเวเยอร์ ได้ไม่นาน ด้วยฝีเท้าอันโดดเด่นตั้งแต่วัยเยาว์ทำให้ ฟลอเรียน เวิร์ตซ์ ย้ายไปยังสโมสรที่ใหญ่ขึ้นอย่าง เอฟซี โคโลญจน์ ก่อนใช้เวลาราว 7 ปี ฟูมฟักทักษะด้านฟุตบอลที่สโมสรแห่งนี้ ต่อยอดจนสามารถขึ้นไปเล่นชุด U-17 ของ เอฟซี โคโลญจน์ ด้วยวัยเพียง 15 ปี อีกทั้งยังได้รับการขนานนามจากสื่อท้องถิ่นว่าเป็นกองกลางตัวรุกที่ดีสุดของสโมสรในรอบ 30 ปี

**ไบเออร์ เลเวอร์คูเซ่น ชุดเยาวชน**
ในช่วงเดือนมกราคม ปี 2020  “ห้างขายยา” ไบเออร์ เลเวอร์คูเซ่น สโมสรดังแห่งบุนเดสลีกา เยอรมัน จัดการเซ็นสัญญากองกลางอนาคตไกลเข้าร่วมทีม ในวัย 16 ปี ด้วยค่าตัว 200,000 ยูโร หรือราว 7.7 ล้านบาทไทย 

**สโมสรอาชีพ**

**ไบเออร์ เลเวอร์คูเซ่น**
ฟลอเรียน เวิร์ตซ์ ใช้เวลาเพียงแค่ไม่นานโชว์ฟอร์มอยู่กับทีมเยาวชน ก่อนจะโดนดันขึ้นไปฝึกซ้อมร่วมกับผู้เล่นชุดใหญ่ได้สำเร็จในช่วงครึ่งฤดูกาลหลัง 2019-2020
ในวันที่ 18 พฤษภาคม 2020 ฟลอเรียน เวิร์ตซ์ ได้เดบิวต์บนเวทีบุนเดสลีกาด้วยวัยเพียง 17 ปี กับอีก 16 วัน ซึ่งนับเป็นสถิตินักเตะอายุน้อยสุดของสโมสร พ่วงด้วยเป็นอันดับ 3 ของลีก หลังจากนั้นเพียง 18 วัน เขาก็เบิกประตูแรกให้ตัวเองบนลีกอาชีพได้สำเร็จ นั่นทำให้เขาเป็นนักเตะที่อายุน้อยที่สุดในเวลานั้น ที่สามารถทำประตูได้ 

**ที่มาของฉายา “พ่อมดแห่งห้างยา”**
ฟลอเรียน เวิร์ตซ์ ถือเป็นแข้งสารพัดประโยชน์เล่นได้ทุกตำแหน่งในเกมรุก ไล่ตั้งแต่กองกลาง, หน้าต่ำ รวมถึงริมเส้นทั้งสองข้าง จนครั้งหนึ่ง ชาบี อลอนโซ่ เคยเอ่ยปากชมถึงดีลของเจ้าตัวว่าเป็น “ดีลมหัศจรรย์” 
เขาเป็นผู้เล่นที่สร้างสรรค์เกมได้ดี มีทักษะการจ่ายบอลไปพื้นที่ต่างๆ ได้สมใจอยาก และพาบอลไปข้างหน้าได้อย่างมีประสิทธิภาพ จึงได้รับสมญานามจากบุดเดสลีกาว่า เป็น “พ่อมด” แห่งเลเวอร์คูเซ่น  

**เกียรติประวัติ**
ไบเออร์ 04 เลเวอร์คูเซิน- บุนเดิสลีกา : 2023–24- เดเอฟเบ-โพคาล : 202-24
*เดเอฟเอล-ซูเปอร์คัพ : 2024
*รองแชมป์ UEFA Europa League : 2023–24
เยอรมนี อายุไม่เกิน 21 ปี
*UEFA European Under-21 Championship: 2021
รายบุคคล
*Fritz Walter Medal U19 Gold: 2022
*Fritz Walter Medal U17 Gold: 2020
*บุนเดิสลีกา Player of the Month: September 2021, October 2023, December 2023, February 2024
*Bundesliga Team of the Season: 2021–22, 2023–24
*VDV Bundesliga Newcomer of the Season: 2021–22
*VDV Bundesliga Team of the Season: 2021–22
*ยูฟ่ายูโรปาลีก Young Player of the Season: 2022–23

**อ้างอิง**

**แหล่งข้อมูลอื่น**
หมวดหมู่:นักฟุตบอลชาวเยอรมัน
หมวดหมู่:กองกลางฟุตบอล
หมวดหมู่:ผู้เล่นไบเออร์ 04 เลเวอร์คูเซิน
หมวดหมู่:บุคคลจากรัฐนอร์ทไรน์-เว็สท์ฟาเลิน
หมวดหมู่:ผู้เล่นในฟุตบอลชิงแชมป์แห่งชาติยุโรป 2024